**ПРОТОКОЛ № 29/13.12.2019г.**

На 13 .12.2019 г. се проведе заседание на Общинска избирателна комисия – Димово, при следния

**ДНЕВЕН РЕД:**

1. Обявяване за избран за общински съветник от листата на ПП ГЕРБ

ПРИСЪСТВАХА:

Мариана Гергова – председател;

Росен Кръстев – зам.председател

Наталия Петрова – зам. председател

Сийка Стоянова – секретар;

Красимир Каменов – член;

Габриела Спасова – член;

Татяна Тодорова – член

Нина Каменова – член;

Данчо Николов – член;

Марушка Петрова-член;

Христинка Христова – член..

Заседанието беше насрочено за 9,00 ч. Председателят на ОИК – Димово констатира, че е налице изискуемия съгласно чл. 85, ал. 3 от Изборния кодекс кворум за провеждане на заседанието, поради което заседанието бе открито.

**Точка 1:** Обявяване за избран за общински съветник от листата на ПП ГЕРБ

Мариана Гергова предложи следния проект на решение:

**ОТНОСНО:** Обявяване за избран за общински съветник от листата на ПП ГЕРБ

На 12.12.2019 г. в ОИК – Димово е постъпило Писмо с вх. № 104/12.12.2019 г. по описа на комисията от Олег Миков – Председател на Общински съвет – Димово, относно предсрочно прекратяване на пълномощията на Цветан Иванов Александров като общински съветник в Общински съвет – Димово поради подаване на оставка. Към писмото е приложено уведомление от Цветан Иванов Александров, с което същия заявява, че подава оставка като общински съветник.

ОИК – Димово разгледа постъпилите документи и установи следното:

С Решение № 116 от 28.10.2019 г. на ОИК -Димово Цветан Иванов Александров е обявен за избран за общински съветник в Общински съвет – Димово. От получената справка от „Информационно обслужване” АД за класирането на кандидатите за общински съветници на изборите за общински съветници и кметове в община Димово на 27.10.2019 г. следващият по ред класиран кандидат от листата на ПП ГЕРБ е Калин Иванов Пеев ОИК – Димово намира, че е налице хипотезата на чл. 30, ал. 4, т. 3 от ЗМСМА, а именно прекратяване на правомощията на Цветан Иванов Александров като общински съветник поради подаване на оставка, като комисията ще следва на основание чл. 30, ал. 7 от ЗМСМА да обяви за избран за общински съветник Калин Иванов Пеев.

С оглед гореизложеното и на основание чл. 30, ал. 7 от ЗМСМА, Общинска избирателна комисия – Димово

**РЕШИ:**

ОБЯВЯВА Калин Иванов Пеев за избран за общински съветник от листата на ПП ГЕРБ и прекратява пълномощията на Цветан Иванов Александров.

Председателят на ОИК – Димово даде думата за въпроси и коментари по така предложения проект на решение. Поради липса на въпроси и коментари от страна на членовете на Комисията, председателят предложи да се премине към гласуване на проекта на решение.

При последвалото гласуване гласуваха 11 от членовете на ОИК – Димово, от които „за“ – 11, „против“ – няма, с което беше прието Решение № 141 от 13.12.2019 г. на ОИК – Димово.

Приема решение за свикване на извънредно заседание на ОИК – Димово в законно установения срок на 16.12.2019 година от 15.00 ч., на която дата в случай , че няма възражение от страна на новоприетия общински съветник Калин Иванов Пеев да изготви и предостави придружително писмо с настоящия протокол и решението към него на Председателя на Общински съвет Димово за изпълнение.

Поради изчерпване на дневния ред заседанието бе закрито от Председателя на ОИК – Димово в 9.30 ч.

Председател :

/ Мариана Гергова/

Секретар :

/ Сийка Стоянова/